પ્રૉસિક્યૂટરોનું કહેવું છે કે અમેરિકામાં ડ્રગ્સનો સૌથી વધારે પુરવઠો પૂરો પાડનાર સિનાલોઆ ડ્રગ કાર્ટેલ પાછળ ગૂસમેનનું મગજ કામ કરે છે.

અત્યંત સુરક્ષિત જેલમાંથી એક સુરંગ મારફતે ભાગી છૂટ્યાના પાંચ મહિના બાદ જાન્યુઆરી 2016માં ગૂસમેનની ફરી એક વખત ધરપકડ કરી લેવામાં આવી હતી.

અલ ચેપો પર નેટફ્લિક્સે 35 એપિસોડની સિરીઝ તૈયાર કરી હતી. 

એમ માનવામાં આવી રહ્યું છે કે એમના નજીકના પૂર્વ સાથી ઉપરાંત કેટલાંક અન્ય લોકો પણ તેમના વિરુધ્ધ કોર્ટમાં જુબાની આપશે.

ભારે સુરક્ષા વચ્ચે સુનાવણી

ભારે સુરક્ષા વચ્ચે ન્યૂ યૉર્કની કોર્ટમાં સુનાવણી હાથ ધરવામાં આવી

સીએનએનના રિપોર્ટ પ્રમાણે, કોર્ટની કાર્યવાહી દરમિયાન ગૂસમેન ડાર્ક કલરનો શૂટ પહેર્યો હતો અને તેમના ચહેરા પર સ્મિત હતું. 

બે વર્ષ અગાઉ ગૂસમેનનું મેક્સિકોથી અમેરિકામાં પ્રત્યારોપણ કરવામાં આવ્યું હતું. 

સુનાવણીને પગલે ચાંપતો સુરક્ષા બંદોબસ્ત ગોઠવવામાં આવ્યો છે. સુનાવણીના સ્થળે SWAT ટીમને ગોઠવવામાં આવી છે. 

જ્યુરીના નામ પણ જાહેર કરવામાં નથી આવ્યા. સમગ્ર સુનાવણી લગભગ ચાર મહિના સુધી ચાલશે. 

બીજી બાજુ, ગૂસમેનને 'બલિનો બકરો' બનાવવામાં આવ્યો હોવાના આરોપોને મેક્સિકોના રાષ્ટ્રપતિએ નકારી કાઢ્યા છે. 

તમે આ વાંચ્યું કે નહીં?

કોણ છે અલ ચેપો?

ખ્વાકીન ગૂસમેનનો જન્મ 1957માં એક ખેડૂતના કુટુંબમાં થયો હતો. તેઓ અફીણ અને ગાંજાના ખેતરોમાં કામ કરતા હતા અને અહીંથી જ એમણે ડ્રગ તસ્કરીના દાવપેચ શીખ્યા હતા.

ત્યાર બાદ 'ધ ગૉડફાધર' નામથી જાણીતા અને શક્તિશાળી ગ્વાડાલાજારા કાર્ટેલના પ્રમુખ મિગેલ એંજલ ફેલિક્સ ગેલાર્ડોના તેઓ શિષ્ય બન્યા અને તેમની પાસેથી ડ્રગ્સની તસ્કરીની આંટીઘૂંટી શીખ્યા.

5 ફૂટ અને 6 ઇંચ લાંબા ગૂસમેનને શૉર્ટી પણ કહેવામાં આવે છે. તેઓ 1980ના દાયકામાં ઉત્તર-પશ્ચિમી મેક્સિકોમાં પ્રભાવશાળી સિનાલોઆ કાર્ટેલની ટોચ સુધી પહોંચી ગયા.

આ અમેરિકાનું સૌથી મોટો ડ્રગ્સ તસ્કરી કરનારું જૂથ બની ગયું અને વર્ષ 2009માં ફોર્બ્સ પત્રિકાએ સૌથી ધનવાન વ્યક્તિઓની યાદીમાં 701માં ક્રમાંકે ગૂસમેનને મૂક્યા હતા. 

એ વખતે એમની કુલ સંપત્તિ લગભગ એક અરબ ડૉલર આજુબાજુ હતી.

વર્ષ 1993માં એક હરીફ ગેંગએ અલ ચેપો પર હુમલો કર્યો હતો, પણ એમાંથી તેઓ બચી ગયા હતા. જોકે આ વર્ષે એમની એક વ્યાપક અભિયાન બાદ ગ્વાટેમાલામાંથી ધરપકડ કરવામાં આવી હતી.

આ દરમ્યાન તેઓ અત્યંત સુરક્ષાવાળી જેલોમાં રહ્યા હતા. વર્ષ 2001માં તેઓ એક સુરક્ષા ગાર્ડની મદદ વડે... \n\nમને ઉપરના લેખ માટે સારું શીર્ષક આપો.
ડ્રગ્સની દુનિયાના 'ગોડફાધર' અલ ચેપો સામે કેસ શરૂ